UBERA ARANZETA (EH Bildu, 2013-10-10):
Eskerrik asko.
Orbegozo jauna, esan eta egin. Esatearekin eta hemen mozioak onartzearekin ez da nahikoa, gero hitzetatik ekintzetara pasatu behar da eta paperak dena eutsi dezake baina paperetik haratago joan behar gara.
Eta guk ikusten duguna da benetako ordua iristen denean, legea betetzearen eta Madrilen menpean azkenean ezkutatu egiten zaretela eta sentitzen dut baina berrordainketei aurre egitea zuen ardura da, zuen erantzukizuna da eta ez Aldundiarena.
Gu gure neurrian saiatzen gara gure ardurapean dauden gauzei aurre egiten. Batzutan hanka sartzen dugu, beste batzutan hobetoago egiten dugu eta beste batzutan asmatzen dugu. Baina hau zuen ardura da. Baina hala ere, esan dizuet eta eskua luzatu dizuet gu prest gaudela esku bat luzatzeko, mahai gainean jartzeko guztion artean zer egin genezake, estrategia bat definitzeko eta adostasunak bilatzeko.
Baina adostasunak bilatzeko edukietan oinarrituta eta herritarrei erantzunak emateko, herritarrei. Eta ez irizpide ekonomikoei edo interesatzen zaigunaren arabera. Eta hori esan dizuet, prest gaude. Goazen, goazen aldundiak esertzera ea zer egin genezakeen. Ba guk ere, nahiz eta gure eskumena ez izan osasun sistema publikoa, unibertsala, ekitatiboa eta kalitatezkoa defendatzeko eta goazen hori guztia diseinatzera.
Gu eskua luzatuta gaude eta ez bakarrik ozen esatera hemen Rajoyren neurrien aurka gaudela, ez, ez. Baita ere aurre egiteko eta horretarako bide bat egiteko. Eta guk hona, bide horretan urratsak emateko neurri oso konkretuak eta pragmatikoak ekarri ditugu. Konkretuak eta pragmatikoak.
Zehazki, gaurko mozioan ere jasotzen ez direnak. Zeren benetan ez da zehazten noraino iristeko prest zaudeten, ea kopentsazio fondo hori sortzeko prest zaudeten edo ez. Baina lasai egon, ekintzetara pasatzen baldin bazarete, ondoan egongo garela eta konpleju barik baiezkoa bozkatuko dugula, ez izan zalantzarik.
Eta horren adibide izanda, Madrilek ebazpen hau onartu zuenean irailean, badirudi erkidego desberdinetako arduradunak lotalditik esnatzen hasi zirela eta horren aurka egiten hasi zirela eta orduan ikusi dugu Madrilek, behin-behinean behintzat, bere aplikazioa suspenditu du. Oraindik ez da aplikatu. Eta hor ikusten da aukerak egon badaudela guztion artean Madrili aurre egiteko. Baina ez, askotan oso komodo gaude eta hori da ikusten zaiona Urkulluren Gobernuari Rajoyren neurriekin.
Zeren ekonomikoki kantitatearen arabera ondo etortzen baldin bazaio neurri hori aplikatzea, aplikatzen da eta bestela ez. Eta hori ikusi da lehenengo berrordainketarekin zer gertatu den eta kopago honekin badirudi beste era batetara jokatuko dela, soilik 220.000 euro suposatzen duelako aurreztea. Eta hori da azkenean mahai gainean geratzen dena. Baina ardura eta erantzukizuna zuena da eta zuen esku dago.
Eta bukatzeko, bai erreflexio bat mahaigaineratu nahiko nuke zeren lehengo txandan aipatu dut fondo ideologiko marko baten barruan erreforma multzo bat ditugula. Osasun sistemaren barruan daudenak ez dira bakarrak, hor ditugu LOMCE, hor daukagu tokiko administrazioen erreforma, hor daukagu lan erreforma, hor daukagu funtzionarioen soldata... Eta guzti horren aurrean, zer?. Horrela jarraitu behar dugu?. Batzuetan bai, beste batzuetan ez.
Irizpide ekonomikoen arabera edo auskalo ze irizpideren arabera, edo herri bezala aurre egingo diegu eta tamainako erantzun bat prestatuko dugu? Iruditzen zaigu hori gure esku egon daitekeela. Guztiok batera hori, saiakera bat behintzat egin genezake gure bidea eginez, gure eskumenak defendatzeko, urratuak izan ez daitezen, herritarren eskubideak defendatzeko eta herri honen erabaki gaitasuna defendatzeko.
Eta azken finean, gaur osasunaz ari gara hitz egiten eta ikusi delako ba askotan aipatzen dugun osasun sistema publiko, unibertsal, ekitatibo eta kalitatea eslogan soila geratu dela eta eslogana ez geratzeko, gure gizartearen erabaki gaitasuna, gure herritarren eskubidea, gure konpetentziak ba azkenean eslogan hutsak ez geratzeko.
Eskerrik asko.